Tutlayt tamaziɣt am tutlayin n umaḍal tebna ɣef unagraw n usɣal n tesnilest, d yilugan i asen-ineǧren abrid ɣer tira. Anekcum n tmaziɣt s aɣerbaz Azzayri deg useggas n 1995 ur d-yelli ara kan akka maca yella-d s tedyanin i d-yeḍran deg tefsut taberkant deg 1980 d umgerfad 1994 akken i d-yura Chaker.S: « L’integration de tamazight dans le systhéme educatif Algerien est un acquis de plusieurs évenement qu’a vécus la Kabylie tels que le tournant 1980 et l’année de boycott 1994,pour que tamazight devienne une langue enseignée dans les établissements scolaires dés 1 1995». Asuql-is s teqbaylit: « Anekcum n tmaziɣt deg unagraw asinan Azzayri yella-d segmi i ḍrant tedyanin iḥuzan tamurt deg 1980 d umgerfad (boycott) n 1994, akken tamaziɣt ad tuɣal d tutlayt yettwaslemden seg 1995». Almi d aseggas n 2003 i tuɣal d taɣelnawt, tuɣal tmaziɣt d tutlayt tunṣibt deg 07 furar 2016, seg imiren ad naf imnadiyen usnanen, imaswaḍen d yiselmaden fkan azal ugar i usnerni d useqɛed d uselmed n tira n tutlayt tamaziɣt. Deg unagraw asinan, ad naf iselmaden ttaken azal s waṭas i ufares s tira deg yirmad n ulemmud deg yal aswir, imi ulac alemmud mebla tira, daɣen ulac aselmed mebla aktazal.